Samuel Goldwyn – Wikipedia
Samuel Goldwyn kuvassa keskimmäisenä. Kuva on otettu n. 1916.
heinäkuussa 1879
21. tammikuuta 1974
Blanche Lasky (1910–1915)
Frances Howard (1925–1974)
Samuel Goldwyn synt. Szmul Gelbfisz (heinäkuussa 1879 Varsova, Puola – 21. tammikuuta 1974 Los Angeles, Kalifornia, Yhdysvallat) oli yhdysvaltalainen elokuvatuottaja.[1]
Szmul Gelbfisz syntyi Varsovassa Abraham ja Hanna (os. Jarecka) Gelbfiszin esikoisena. Hänellä oli viisi sisarusta. Köyhän juutalaisperheen isä oli huonekalukauppias, mutta eniten häntä kiinnosti Tooran tutkiminen. Isän kuoltua Samuel päätti muuttaa ulkomaille. Hän kulki jalan Saksaan ja sieltä laivalla Birminghamiin, Englantiin ja muutti siellä nimensä Samuel Goldfishiksi. Vuonna 1896 hän muutti Kanadan kautta Yhdysvaltoihin, jonka kansalaisuuden hän sai 1912. Vuonna 1918 hän muutti sukunimensä muotoon Goldwyn.
Hän työskenteli New Yorkin osavaltiossa sijainneessa hansikastehtaassa muun muassa myyntimiehenä. Yhdessä lankonsa Jesse L. Laskyn kanssa hän perusti elokuvatuotantoyhtiö Jesse Lasky Feature Play Companyn, jonka ensimmäinen elokuva oli vuonna 1914 julkaistu Cecil B. DeMillen The Squaw Man, joka oli ensimmäisiä täyspitkiä Hollywood-elokuvia. Yritys fuusioitui 1917 Adolph Zukorin Famous Players Film Companyn kanssa, ja Goldwynistä tuli syntyneen Famous Players-Lasky Companyn hallituksen puheenjohtaja. Samana vuonna hän perusti Goldwyn Pictures Corporationin, joka vuonna 1924 liitettiin osaksi Metro-Goldwyn-Mayeria. Tämän jälkeen Goldwyn toimi itsenäisenä tuottajana.[1]
Goldwynin tuottamia elokuvia olivat muun muassa Varjojen kadut (1937), Humiseva harju (1939), Nainen ei armoa antanut (1941), Parhaat vuodet (1946) ja Enkeleitä Broadwaylla (1955).[2]
Goldwynillä on tähti Hollywood Walk of Famella.[3]
↑ a b Samuel Goldwyn Encyclopædia Britannica Online. Viitattu 28.10.2009. (englanniksi)
↑ Samuel Goldwyn Biography (1882?-1974) filmreference.com. Viitattu 30.10.2009. (englanniksi)
Samuel Goldwyn Internet Movie Databasessa (IMDb.com) (englanniksi)
Samuel Goldwyn Elonetissä
Noudettu kohteesta https://fi.wikipedia.org/w/index.php?title=Samuel_Goldwyn&oldid=14638111	Luokat: Yhdysvaltalaiset elokuvatuottajatHollywood Walk of FamePresidential Medal of FreedomPiilotettu luokka: Seulonnan keskeiset artikkelit	Navigointivalikko
العربيةAsturianuBahasa IndonesiaCatalàDeutschEnglishEspañolEuskaraفارسیFrançais한국어HrvatskiItalianoעבריתMagyarMalagasyNederlands日本語Norsk bokmålPolskiPortuguêsRomânăРусскийSimple EnglishSvenskaTürkçeУкраїнськаWinaray中文	Muokkaa linkkejä	Sivua on viimeksi muutettu 3. helmikuuta 2015 kello 05.00.